Tak se harde werk beloon | Netwerk24
Tak se harde werk beloon
02 April 2020 06:00
Drie van die maatskaplike werkers en kantoorwerkers van Vrystaat-Versorging in Aksie se Welkom-tak, Goudrif, het langdienstoekennings ontvang. Hulle is van links Joline Delport (10 jaar), Trinette van den Berg (50 jaar) en Sameul Lekhotla (25 jaar). Foto: Verskaf
Tydens Vrystaat-Versorging in Aksie (VVA) se driejaarlikse kongres word ’n toekenning gemaak aan die tak wat homself op verskeie terreine onderskei.
Die tak wat wen, word gekies op grond van die nakoming van beleid, die samewerking met die maatskaplikewerkkantoor, die hou van geldinsamelingprojekte, die bereik van doelwitte gestel, die betrokkenheid by direkte dienslewering, netwerk en skakeling in die gemeenskap.
Tydens die onlangse kongres wat op 18 Maart in Welkom gehou is, het hierdie eer Vrystaat-Versorging in Aksie se Welkom-tak, Goudrif, te beurt geval.
Daar is ook erkenning gegee aan ’n handjievol vrywilligers, tesame met die kantoorpersoneel, vir reuse-werk gedoen in hierdie gemeenskap.
Van die eregaste wat die funksie bygewoon het, was Henriëtte Wessels (hoofbestuur, voorsitter), Ria Malan (streekbestuurder, Welkom-area) en Darien Oosthuizen (direkteur, hoofkantoor in Bloemfontein).
“Sukses is die somtotaal van al jou klein pogings bymekaar getel. Baie geluk, julle harde werk is beloon,” sê Joline Delport, maatskaplike werker van die Welkom-tak.
Die nuwe bestuur vir 2020/’21 is Dora Mosia, Marie Visagie, Rita Storbeck (voorsitter) en Amanda Luiters.